**ПРОТОКОЛ №25 от 09.10.2015 г.**

Днес 09.10.2015 г. се състоя заседание на ОИК – Исперих, на което присъстваха:

Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев.

**На заседанието се приеха следните решения:**

**І.** ОТНОСНО**: Нарушение на правилата на предизборната агитация за изборите за общински съветници и за кметове и национален референдум, насрочени за 25 октомври 2015 г.**

Постъпила е жалба от ПП ОБЕДИНЕНА БЪЛГАРИЯ, заведена под №37 от 07.10.2015 год. във входящия регистър на Комисията и под №5/07.10.2015 г. в публичния регистър на жалбите и сигналите, в която се излагат твърдения за нарушения на предизборната агитация от страна на партия ДВИЖЕНИЕ ЗА ПРАВА И СВОБОДИ, изразяващи се в използване на непълнолетни лица за агитация в предизборната си кампания. Към жалбата е приложен снимков материал - цветен.

При разглеждане на снимката може да се установи, че действително непълнолетно лице, снимано в гръб носи фланелка на гърба, на която е изписан номер 2 /две/, зачеркнат със знак “Х“. Съгласно Решение №57 от 23.09.2015г. на ОИК-Исперих за определяне чрез жребий на номерата на партиите, коалициите от партии и инициативните комитети, регистрирани в ОИК – Исперих за изборите за общински съветници и кметове в община Исперих на 25 октомври 2015г., номер 2 /две/ е номерът за участие на партия ДВИЖЕНИЕ ЗА ПРАВА И СВОБОДИ в изборите за общински съветници и кметове в община Исперих на 25 октомври 2015г.

Използването на дете за политическа агитация противоречи на разпоредбата на чл. 11, ал.4 от Закона за закрила на детето, съгласно която всяко дете има право на закрила срещу въвличане в политически, религиозни и синдикални дейности. На лице е противоречие и с изискванията на чл.183, ал.4 от ИК, защото може да се приеме, че предизборни агитационни материали – в конкретния случай фланелка, на гърба на която е изписан номер на партия в бюлетина, указващ начин на гласуване, която се носи от дете - **накърнява добрите нрави**, което е изрично забранено в чл.183, ал.4 от ИК. Косвена забрана за използване на непълнолетни лица в дейността на партиите се съдържа в чл.20, ал.4 от Закона за политическите партии.

Същевременно ОИК-Исперих приема, че е извън правомощията й да осъществява фактически контрол върху носене на фланелки на чиито гръб е изписан номер на партии, коалиции от партии и инициативни комитети в бюлетина за участие в изборите за за изборите за общински съветници и кметове в община Исперих на 25 октомври 2015г.

По отношение на противоречието с разпоредбата на чл. 11, ал.4 от Закона за закрила на детето, съгласно която всяко дете има право на закрила срещу въвличане в политически, религиозни и синдикални дейности, то извън правомощията на ОИК-Исперих е прилагането на този нормативен акт и установяването на нарушения по него.

На основание чл.87, ал.1, т.22, във връзка чл.183, ал.4 от ИК, във връзка с чл.11, ал.4 от Закона за закрила на детето и чл.20, ал.4 от Закон за политическите партии,  ОИК – Исперих взе следното решение:

**РЕШЕНИЕ №99 от 09.10.2015 г.**

1. УСТАНОВЯВА нарушение на забраната за използване на непълнолетни лица в предизборната кампания, която накърнява добрите нрави по смисъла на Изборния кодекс.
2. ИЗПРАЩА на Дирекция „Социално подпомагане“, отдел „Закрила на детето“ цялата преписка за вземане на становище.

Решението подлежи на обжалване пред Централната избирателна комисия в срок до 3 дни от обявяването му.

*ГЛАСУВАЛИ „ЗА“: Светлана Димова, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев*

*ГЛАСУВАЛИ „ПРОТИВ“: Гюлтен Мустафа.*

**ІІ.** ОТНОСНО**: Нарушение на правилата на предизборната агитация за изборите за общински съветници и за кметове и национален референдум, насрочени за 25 октомври 2015 г.**

Постъпила е жалба от ПП ОБЕДИНЕНА БЪЛГАРИЯ, заведена под №38 от 07.10.2015 год. във входящия регистър на Комисията и под №6/07.10.2015 г. в публичния регистър на жалбите и сигналите, в която се излагат твърдения за нарушения на предизборната агитация от страна на партия ДВИЖЕНИЕ ЗА ПРАВА И СВОБОДИ, изразяващи се в поставяне на агитационни материали на забранени за това места, а именно в секция №7 /седем/, находяща се в град Исперих, област Разград, ул. „Шести септември“ №41А. Към жалбата е приложен снимков материал - цветен.

При разглеждане на снимката се установи, че агитационни материали – плакати на партия ДВИЖЕНИЕ ЗА ПРАВА И СВОБОДИ са поставени на сграда, в която със заповед [**№ 540 от 01.09.2015 год. на кмета на община Исперих относно образуване на избирателни секции на територията на община Исперих и утвърждаване номерацията и адреса на изборните помещения**](http://www.isperih.bg/izbori_2015/zapoved_540.pdf) е определено, че ще се нахожда секция №7 /седем/ на ул. „Шести септември“ №41А в град Исперих, област Разград.

Комисия в състав от трима членове на ОИК-Исперих от различни партии извършиха проверка и оглед на место, при който се установи, че действително на сграда, находяща се в град Исперих, област Разград, ул. „Шести септември“ №41А са поставени агитационни материали - плакати на партия ДВИЖЕНИЕ ЗА ПРАВА И СВОБОДИ.

Съгласно разпоредбата на чл. 184, ал.1 от ИК се забранява поставянето на агитационни материали на партии, коалиции и инициативни комитети в изборните помещения, както и на разстояние по-малко от 50 м. /петдесет метра/, в която е изборното помещение **през изборния ден и до края на гласуването**.

Съгласно разпоредбата на чл.183, ал.3 от ИК агитационните материали се поставят на определени от кмета места, а на сгради, огради и витрини – с разрешение на собственика. Сградата, находяща се в град Исперих, област Разград, ул. „Шести септември“ №41А **е частна собственост, като при проверката е установено, че собственика е дал съгласие за поставяне на агитационни материали на партия ДВИЖЕНИЕ ЗА ПРАВА И СВОБОДИ.**

На основание чл.87, ал.1, т.22, във връзка чл.183, ал.3, във връзка с чл.184, ал.1 от ИК,  ОИК – Исперих взе следното решение

**РЕШЕНИЕ №100 от 09.10.2015 г.**

1. ПРИЕМА, че жалба, заведена №38 от 07.10.2015 год. във входящия регистър на Комисията и под №6/07.10.2015 г. в публичния регистър на жалбите и сигналите е НЕОСНОВАТЕЛНА. Оставя същата без уважение.

Решението подлежи на обжалване пред Централната избирателна комисия в срок до 3 дни от обявяването му.

*ГЛАСУВАЛИ „ЗА“: Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев*

**ІІІ.** ОТНОСНО: **Назначаване на състава на секция за гласуване с подвижна избирателна кутия за избори за общински съветници и кметове и провеждане на национален референдум на 25.10.2015г.**

На основание чл.89, ал.2 от ИК, във връзка с решение № 2462 – МИ/НР, ОИК – Исперих взе следното решение:

РЕШЕНИЕ №101 от 09.10.2015 г.

Назначава състава на секция за гласуване с подвижна избирателна кутия на територията на община Исперих, съставляваща секция № 171400038 с административен адрес – град Исперих, община Исперих, ул. „Васил Левски“ №61 /шестдесет и едно/ (Училище „Христо Ботев“ - старо), както следва:

|  |  |  |  |
| --- | --- | --- | --- |
| **№ по ред** | **Длъжност** | **Име, презиме, фамилия** | **Представител на партия/коалиция** |
| 1 | Председател | Радка Спасова Мутева | БСП |
| 2 | Зам.-председател | Виолета Йорданова Дешкова  | ГЕРБ |
| 3 | Секретар | Лейля Байзит Кадир | ДПС |
| 4 | Член | Станимир Добринов Йосифов | ГЕРБ |
| 5 | Член | Пламен Христов Панайотов | ПП „ББЦ“ |

Решението подлежи на обжалване пред Централната избирателна комисия в срок до 3 дни от обявяването му.

*ГЛАСУВАЛИ „ЗА“: Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев*

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Любица Бочева \_\_\_\_\_\_\_\_\_